# Velkommen, min venn :-)

Velkommen til Sonic Pi! Forhåpentligvis er du like ivrig etter å komme i gang med å lage sprø lyder som jeg er etter å lære deg det. Det kommer til å bli en morsom opplevelse hvor du vil lære om musikk, syntese, programmering, komponering, fremføring og mer.

Vent litt, så uhøflig av meg! La meg presentere meg selv - Jeg er Sam Aaron - fyren som laget Sonic Pi. Du finner meg som @samaaron på Twitter og jeg hilser mer enn gjerne på deg. Du vil kanskje også være interessert i mine direktesendte opptredener hvor jeg koder med Sonic Pi på direkten foran publikum.

Hvis du har tanker eller idéer om hvordan Sonic Pi kan bli bedre, vær så snill å bring dem videre - tilbakemeldinger er veldig nyttige. En vet jo aldri, kanskje din ide kan bli neste store nyvinning!

Denne opplæringen er delt opp i seksjoner gruppert etter kategori. Selv om jeg har skrevet dem i den hensikt at du skal følge enkel læringsprogresjon fra start til slutt, kan du ta deg den frihet å ta for deg de delene du syns passer. Hvis du føler at det er noe som mangler, gi meg beskjed, og jeg skal vurdere det for en fremtidig versjon.

Til sist, å se andre kode på direkten er en veldig fin måte å lære på. Jeg direkteoverfører regelmessig på livecoding.tv/samaaron så stikk gjerne innom for å hilse på og still meg mange spørsmål. :-)

OK, la oss komme igang…